PATVIRTINTA

Kėdainių lopšelio-darželio „Puriena“

direktoriaus 2023 m. sausio 30 d.

įsakymu Nr. V-16



**KĖDAINIŲ LOPŠELIS-DARŽELIS „PURIENA“**

Maloniai kviečiame ikimokyklinio ir priešmokyklinio ugdymo įstaigų pedagogus, meninio ugdymo mokytojus, švietimo pagalbos specialistus dalyvauti respublikinėje etnokultūrinėje konferencijoje

**„ETNINĖ KULTŪRA IKIMOKYKLINIAME IR PRIEŠMOKYKLINIAME UGDYME“**

**Tikslas –** gerosios patirties sklaida, ugdant vaiko tautinę savimonę, vertybines nuostatas, pilietiškumą, atskleisti nuomonių (praktikos) įvairovę etninės kultūros ir etninio ugdymo turinio temomis.

**Konferencijos dalyviai –** ikimokyklinio, priešmokyklinio, meninio ugdymo pedagogai, švietimo pagalbos specialistai.

**Konferencijos dalyvio mokestis** – 9 Eur (pavedimu, per Semiplius.lt (įskaičiuotas mokestis už pažymėjimą).

**Siūloma pranešimų tematika:**

* Etninės kultūros taikymo metodai ir galimybės;
* Netradicinių ugdymo būdų ir metodų panaudojimas;
* Etninės kultūros integracija per meninio ugdymo veiklas, žvelgiant į metų ratą;
* Neformalusis etninės kultūros ugdymas;
* Etninės kultūros integracija į kitas vaiko veiklas;
* Informacinės ir komunikacinės technologijos etniniame ugdyme.

**DARBO FORMOS:** žodiniai ir stendiniai pranešimai.

**PRELIMINARI KONFERENCIJOS PROGRAMA**

9.30 – 10.00 val. – Konferencijos dalyvių registracija.

10.00 – 10.15 val. – Konferencijos atidarymas.

10.15 – 11.45 val. – I dalis. Pranešimas „Folkloro įvairiapusiškumas – galimybė sėkmingai fizinei ir emocinei vaiko raidai“*.* Lektorė *– Nijolė Grivačiauskienė, Garliavos sporto ir kultūros centro folkloro ansamblio „Gegutala“ ir šeimos mokyklėlės „Tindi rindi triuška“ vadovė.*

11.45 – 12.15 val. – Kavos pertraukėlė.

12.15 – 15.00 val. – II dalis. Konferencijos dalyvių pranešimai.

15.00 – 15.30 val. – Konferencijos aptarimas, diskusijos.

16.00 – Ekskursija Arnetų namuose (Kėdainiai, Radvilų g. 21).

**LAIKAS IR VIETA:** **2023 m. kovo 16 d. 9.30 val. Kėdainių lopšelis-darželis „Puriena“.**

Adresas: Mindaugo g. 14, 57454, Kėdainiai.

Konferencijos dalyvių registracija (užpildant dalyvio anketą) el. paštu konfpuriena@gmail.com ir Semiplius.lt iki 2023 m. kovo 10 d. (dalyvių ir lektorių skaičius ribotas).

**Reikalavimai pranešimų pateiktims**:

* Pranešimo trukmė konferencijos metu 7–10 min.
* Stendiniame pranešime pristatoma pedagogo praktinė patirtis, atliepianti konferencijos siūlomą temą (tikslas, uždaviniai, aktualumas, problemos analizė, išvados, pasiūlymai).
* Stendinio pranešimo formatas A1.

Konferencijos dalyviams ir klausytojams bus išduodami Kėdainių švietimo pagalbos tarnybos kvalifikacijos tobulinimo pažymėjimai ir pažymos.

Konferencijos dalyvio anketa

2023 m. kovo 16 d.

|  |  |  |  |  |  |
| --- | --- | --- | --- | --- | --- |
| Vardas |  | | | | |
| Pavardė |  | | | | |
| Mokykla, įstaigos kodas, adresas |  | | | | |
| Pareigos |  | | | | |
| Kvalifikacinė kategorija |  | | | | |
| Kontaktiniai duomenys | | | | | |
| Telefonas |  | | | | |
| Darbovietės telefonas |  | | | | |
| El. pašto  adresas |  | | | | |
| Savo dalyvavimą konferencijoje pažymėkite  x: | | | | | |
| Dalyvausiu konferencijoje kaip | | | | | |
| klausytojas |  | pranešėjas |  | Skaitysiu pranešimą |  |
|  | | | | Parengsiu vaizdo pranešimą |  |
| Paruošiu stendinį pranešimą |  |
| Pranešimo pavadinimas, apimtis (trukmė: ne ilgiau 7–10 min): | | | | | |
| Kiti pageidavimai, pasiūlymai organizatoriams: | | | | | |
| Ar pageidaujate dalyvauti ekskursijoje Arnetų namuose? Taip / Ne (pabraukti) | | | | | |

Užpildytą anketą prašytume pateikti el. p. konfpuriena@gmail.com iki **2023 m. kovo  10 d.**

Informaciją apie konferenciją teikia meninio ugdymo (muzika) mokytoja

Gintarė Brazinskienė tel. 8 614 65 505, el. p. gintare.puriena@gmail.com